**Divadelné predstavenie v Domove sociálnych služieb Zelený dom Skalica**

Dňa 26. 6. 2014 sme so študentkami druhého ročníka odbor sociálno-výchovný pracovník navštívili Domov sociálnych služieb Zelený dom v Skalici, kde sme potešili klientov zariadenia divadelným predstavením ***Mravčie putovanie***.

Študenti svojím výkonom príjemne prekvapili publikum všetkých vekových kategórií, ktorí sa aktívne zapájali do deja hry.

Herecké výkony ocenili srdečným potleskom a milo potešili malými darčekmi, ktoré sami vyrobili.

O to srdečnejšie bolo záverečné rozlúčenie.

Tešíme sa na ďalšie spoločné divadelné stretnutia.